**Smjernice za najbolje prakse za akademske i istraživačke institucije**

**Osim elemenata i mjera koje bi trebale biti dio programa unutarnje usklađenosti vaše institucije, preporuča se da akademske i istraživačke institucije također razmotre najbolje prakse navedene u nastavku.**

* Zahtijevajte od istraživača i osoblja da u pisanom obliku prihvate svoje obaveze i odgovornosti koje proizlaze iz strateške kontrole trgovine (STC) potpisom obrasca izjave i potvrde koji se odnosi na stratešku kontrolu trgovine. (Napomena: *Predložak „Izjave i potvrde“ koja se odnosi na stratešku kontrolu trgovine dostupan je u nastavku kao dio Vodiča za PUU*)
* Poduzmite odgovarajuće mjere opreza za „prikrivene izvoze“, ako je primjenjivo.
* Uvedite kontrole pristupa da bi se zaštitile kontrolirane informacije i tehnologije (uključujući fizičke i IT sigurnosne mjere). Vaša institucija bi trebala zaštititi računala, elektroničke uređaje za pohranu i dokumente koji sadrže strateške informacije/podatke te postaviti fizičke zaštitne mjere i označiti ograničena područja da bi se regulirao pristup stranih državljana kontroliranim podacima i tehnologijama.

Napomena: *Za više informacija o kontroli pristupa, pogledajte mape „Specifični alati za različite sektore industrije“ te „Najbolje prakse za tehnologiju“ koje su dio Vodiča za program unutarnje usklađenosti.*

* Odredite člana laboratorijskog osoblja, odjela ili administrativnog člana osoblja obrazovne ustanove koji će biti koordinator istraživača/stranih posjetitelja
* Provjerite ako se studenti ili osoblje nalaze na nekom od popisa posebno označenih subjekata ili ako su podložni bilo kakvim ograničenjima na temelju njihove nacionalnosti
* Pregledajte najnovije popise subjekata, pojedinaca i država kojima su izrečene sankcije ili embargo prije pokretanja projekta sa stranim institucijama ili istraživačima, bez obzira rade li u vašoj državi ili u inozemstvu
* Pridržavajte se vlasničkih prava i uvjetima za neobjavljivanje povezanih s projektom ili aktivnošću. (Napomena: *Dio pod nazivom „Najbolje prakse za tehnologiju“ sadrži obrazac „Ugovora o povjerljivosti kontroliranih informacija“*).
* Kao dio ugovornih obveza uvrstite za zajedničke poduhvate ili zajedničke istraživačke projekte koji uključuju strane državljane i zahtjev za usklađenost u smislu strateške kontrole trgovine.
* Nemojte prihvaćati ugovore koji zahtijevaju od vaše institucije da osigura naknadu štete za kršenje propisa koji se odnose na stratešku kontrolu trgovine.
* Zatražite savjet prije negoli se odlučite otputovati ili pokrenuti istraživanje/projekt u državama kojima su nametnute sankcije ili embargo ili u kojima su prisutne osobe/subjekti podložni ograničenjima.
* Provedite povremene procjene rizika da biste ocijenili i odredili prioritete pojedinih rizika vezanih uz usklađenost u vašoj instituciji.[[1]](#endnote-1)

1. Prilagođeno i izmijenjeno iz: Smjernice za program unutarnje usklađenosti, Pakistansko Ministarstvo vanjskih poslova, Ured za stratešku kontrolu izvoza (SECDIV), 3. listopada 2014. [↑](#endnote-ref-1)